Publication: Magyar Közlöny
Issue: MK-2001-117 (Year: 2001, Number: 117)
Era: 1990-2004
Section: 31/1996. (VI. 19.) IKM rendelet tartalmazza.
Paragraph Index: 263

2. Követelmények Általános szakmai elvárások: A faipari mester tudjon önállóan, magas szinten, a szakmai kultúra hagyományai alapján a faipar bármely területén, szervező, ellenőrző munkát végezni, anyag-, eszköz- és munkaerő-gazdálkodást folytatni. Ismerje a tűzvédelem, egészségvédelem, biztonságtechnika és környezetvédelem általános céljait és legfontosabb fogalmait. Ismerje az üzemére vonatkozó részletes előírásokat, kész legyen a veszély azonnali elhárítására, bekövetkezett esemény esetén a szakszerű élet- és vagyonmentésre. A faipari mester rendelkezzen még: — fizikai állóképességgel, — rajzkészséggel, — esztétikai érzékkel, — problémamegoldó képességgel, — kommunikációs készséggel, — számítástechnikai ismeretekkel, — jogi és közgazdasági ismeretekkel. 2.1. Szakmai elméleti követelmények A faipari mester ismerje: — a műszaki rajz, szakrajz készítés szabályait, — anyagvizsgálati módszereket, végrehajtási módjukat, — különböző megmunkálási eljárások módszereit, alkalmazási területeit, — a faiparban használt gépek felépítését, technológiai paramétereit, alkalmazhatósági területeit, — az egyes szerszámok jellemző adatait, alkalmazhatósági területeit, — a szárítás, gőzölés elméleti és gyakorlati alapjait, — a karbantartási tervkészítés előírásait, végrehajtásának időszakait, — a különböző mérőeszközök, mérési módszerek, alkalmazhatósági területeit, — a gyártási költségek összetevőit, meghatározásának módszereit, — a számítógépek általános és szakma specifikus alkalmazási lehetőségeit, — a munkaszerződésekre vonatkozó jogszabályokat, — a tűzvédelmi előírásokat, tűzoltási szabályokat, — a munka- és egészségvédelmi előírásokat, — a veszélyes anyagok (mérgező, környezetszennyező stb.) kezelési, tárolási előírásait, megsemmisítési lehetőségeit, — a gazdálkodás alapfogalmait, — a jogrendszerünk alapjait, a faipari termeléssel összefüggő fontosabb jogszabályokat, — a vállalkozások beindításához szükséges feltételeket, jogszabályokat, — a marketing stratégiák lehetőségeit. 2.2. Szakmai gyakorlati követelmények A faipari mester tevékenysége során legyen képes: — készíteni, értelmezni, alkalmazni a gyártási dokumentációkat, előírásokat, utasításokat, 2001/117. szám — kiválasztani az adott termék előállításához leginkább megfelelő alap- és segédanyagokat, a termékkel szemben támasztott követelmények, gazdasági és környezetvédelmi szempontok figyelembevételével, — a termék előállításához szükséges technológiai sorrendet összeállítani, — adott berendezésen, gépen a szükséges beállításokat elvégezni, — ellenőrizni a gyártó berendezések működését, — figyelemmel kísérni a berendezések műszaki állapotát, — megszervezni és irányítani a készáru kezelését, a raktározás és szállítás folyamatát, — gondoskodni a termékminőség megóvásáról, — alkalmazni a tűz- és munkavédelmi, valamint környezetvédelmi előírásokat, alapfokú elsősegélynyújtási feladatokat ellátni, — betartani és betartatni a biztonságtechnikai előírásokat, — gondoskodni saját maga és beosztottai szakmai továbbfejlődéséről, részt vállalni a tanulóképzésből, — a fogyasztói magatartás megértésére, kreatív látásmódra, az aktív-passzív műveletek meghatározásához, — nyitottságra és érzékenységre a piaci változások észrevételéhez, a változások jellegének meghatározására, súlyának megbecsülésére, — szakmai önképzés, továbbképzés lehetőségeinek feltárására, azok hasznosítására, — a korszerű technológia, technika alkalmazására, — a minőség ellenőrzése céljából mérési pontokat kijelölni és méréseket elvégezni, — karbantartáshoz ütemtervet készíteni, gondoskodni a napi karbantartásról, — jellegzetes géphibákat felismerni, — felügyelni, elvégezni a szerszámok élezését, — anyagmozgatási, szállítási, tárolási folyamatok irányítását elvégezni, — szerződést kötni, üzleti levelezést folytatni, tartalmi és formai előírások szerint, — alkalmazni a különböző számítástechnikai eszközöket. IV. A szakmai minősítés és vizsgáztatás rendje A mestervizsgát a Magyar Kereskedelmi és Iparkamara Mestervizsga Szabályzatában (a továbbiakban: MKIK Vizsgaszabályzat) foglaltak szerint kell előkészíteni és megszervezni. A mesterjelöltnek a Mestervizsga Bizottság előtt kell számot adnia gyakorlati tudásáról, elméleti felkészültségéről. A Mestervizsga Bizottság a vizsgaeredmények alapján dönt a FAIPARI MESTER cím odaítéléséről. A mestervizsga részei: — vállalkozási ismeretek (közgazdasági, jogi, munkaügyi stb. ismeretek) vizsga, — pedagógiai (munkapedagógiai) ismeretek vizsga, — szakmai gyakorlati vizsga, — szakmai (írásbeli, szóbeli) elméleti vizsga. Megjegyzés: A vállalkozási ismeretek és a pedagógiai ismeretek vizsgarész követelményrendszere egységes, azokat az adott szakképesítésért felelős minisztérium rendelete, az ipari mesterképzés szakmai és vizsgakövetelményeiről szóló

Source: https://magyarkozlony.hu/hivatalos-lapok/4c170df974ed230dab9f72b600b4b73256ee2766/dokumentumok/9032daf369c9a7ce9d5e1bcc6b09d00b500d4101/letoltes